KIRJALLINEN KYSYMYS E-1542/02 esittäjä(t): Paulo Casaca (PSE) komissiolle. Poseima-ohjelma diskriminoi syrjäisimpiä alueita.



Virallinen lehti nro 028 E , 06/02/2003 s. 0116 - 0117



KIRJALLINEN KYSYMYS E-1542/02 esittäjä(t): Paulo Casaca (PSE) komissiolle (3. kesäkuuta 2002) Aihe: Poseima-ohjelma diskriminoi syrjäisimpiä alueita Poseima-järjestelmän ja Azorien sokerinjalostamolle liittymissopimuksessa myönnettyjen sokerikiintiöiden pienentämisen johdosta saariryhmän sokerin tuotantokiintiötä leikattiin 20 000 tonnista 10 000 tonniin samalla kun tonnikohtaista tukea nostettiin tämän vajauksen korvaamiseksi. Myöhemmin Euroopan komissio kuitenkin kielsi sokeritoimitukset Azoreilta, tarkemmin sanottuna asetuksella (EY) N:o 20/2002(1), sallien samanaikaisesti saariryhmään kohdistuneen sokerin polkumyynnin. Näissä olosuhteissa on selvää, että Poseima-ohjelma asetti Azorien sokeriteollisuuden epäedulliseen asemaan suhteessa vastaaviin Manner-Euroopan yrityksiin, mikä on aivan EY:n perustamissopimuksen 299 artiklan 2 kohdan ja komission aikomusten vastaista. Sillä verukkeella, että pyrittiin suosimaan syrjäisimpiä alueita, tosiasiassa alettiinkin diskriminoida Azorien sokeriteollisuutta. Kysyn komissiolta, milloin se aikoo lopettaa tällaisen syrjinnän ja palauttaa Sinagalle (Sociedade de Indústrias Agrícolas Açoreanas) luvan tuottaa Portugalin liittymissopimuksessa myönnetyt 20 000 tonnia sokeria, mikä päättäisi tilanteen, jossa yritys on pois suljettu yhteismarkkinoilta ja mahdollistaisi sen, että se saisi samat tuet ja samanasteisen suojelun kuin sen mannereurooppalaiset kilpailijat? (1) EYVL L 8, 11.1.2002, s. 1. Franz Fischlerin komission puolesta antama vastaus (4. heinäkuuta 2002) Sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001(1) 11 artiklan nojalla Azorien sokerintuotantoon sovellettavassa lainsäädännössä säädetään Azorien 9 953 tonnin kiintiöstä (A ja B). Kyseisen kiintiön osalta Azorien sokerijuurikkaan viljelijät saavat yhteisön tukea poikkeuksellisesti 800 euroa hehtaaria kohti ja sokeritehdas saa yhteisön tukea sokerin valmistukseen sokerijuurikkaasta poikkeuksellisesti 270 euroa sokeritonnia kohti. Edellä mainitun kiintiön lisäksi sokeritehdas voi jalostaa raakasokeria 10 000 tonnia vuodessa. Azorit hankkii raakaa juurikassokeria maailmanmarkkinahintaan sokerinjalostuskiintiön mukaisesti 28 päivänä kesäkuuta 2001 annetussa neuvoston asetuksessa (EY) N:o 1453/2001(2) käyttöönotetussa erityisessä hankintajärjestelmässä siten, että noudatetaan Azorien hankintatarvetta ja otetaan huomioon Azorien sokerintuotanto paikallisesta sokerijuurikkaasta. Azorien sokerin paikallisen kulutuksen erityisen hankintajärjestelmän mukaisesta tarpeesta on säädetty 28 päivänä joulukuuta 2001 annetussa komission asetuksessa (EY) N:o 21/2002(3). Tarve on noin 6 500 tonnia vuodessa. Edellä mainitun tiedon perusteella komissio on sitä mieltä, että yhteisön Azoreita koskevat toimet ovat poikkeuksellisia ja erittäin hyödyllisiä Azorien sokerituotannon ylläpitämisen ja kehittämisen kannalta. Komissio toteaa, että azorilaiset sokerijuurikkaan tuottajat voivat tuottaa sokeria 700 tonnia vuodessa. Komissio ei voi näin ollen hyväksyä moitetta siitä, että se olisi syrjinyt Azorien sokeriteollisuutta. (1) EYVL L 178, 30.6.2001. (2) Neuvoston asetus (EY) N:o 1453/2001, annettu 28 päivänä kesäkuuta 2001, tiettyjä maataloustuotteita koskevista erityistoimenpiteistä Azorien ja Madeiran hyväksi ja asetuksen (ETY) N:o 1600/92 kumoamisesta (Poseima), EYVL L 178, 30.6.2001. (3) Komission asetus (EY) N:o 21/2002, annettu 28 päivänä joulukuuta 2001, syrjäisimpien alueiden alustavien hankintataseiden ja yhteisön tukien vahvistamisesta neuvoston asetusten (EY) N:o 1452/2001, (EY) N:o 1453/2001 ja (EY) N:o 1454/2001 mukaisesti, EYVL L 8, 11.1.2002.